A 29 éves nő stabil, kiszámítható kapcsolatban él, munkája már nem jelent számára kihívást. Kényelmes és unalmas életét megdöbbentő felfedezés forgatja fel: kiderül, hogy az őt és testvéreit felnevelő híres mozicsillag, Jillian Croft nem lehetett a biológiai anyjuk. Eve mindent újra akar kezdeni, és amikor ölébe hullik a lehetőség, hogy a saját lábára álljon, és próbára tegye építészi tudását, megragadja az alkalmat. Új helyre költözik, új emberek közé kerül, a váltás azonban sokkal komolyabb következményekkel jár, mint gondolná. Eve úgy tervezi, hogy beleveti magát a munkába Washington Islanden, de lakóhelye váratlan, bonyolult titkokkal van tele, amelyek az ő életét is más megvilágításba helyezik. Új ismeretségek, kapcsolatok szövődnek, és rájön, hogy egy másik család újraegyesítésével saját régi, mélyre temetett sebeit is begyógyíthatja, és végre a kezébe veheti jövője alakítását.